Αυτό το λήμμα αφορά το σύγχρονο χωριό.  Για την αρχαία πόλη, δείτε: Επίδαυρος.  Για άλλες χρήσεις, δείτε: Επίδαυρος (αποσαφήνιση).  Συντεταγμένες: 37°38′16″N 23°09′25″E﻿ / ﻿37.63778°N 23.15694°E﻿ / 37.63778; 23.15694

Η **Αρχαία Επίδαυρος** (*παλαιά ονομασία: Παλαιά Επίδαυρος*) είναι πεδινό χωριό του νομού Αργολίδας. Βρίσκεται στην βορειοανατολική πλευρά του νομού, στις ακτές του Σαρωνικού κόλπου. Είναι χτισμένη γύρω από τον στενό όρμο που αποτελεί το λιμάνι της, στον οποίο καταλήγει μία μικρή πεδιάδα που καλύπτεται από πορτοκαλιές. Η Αρχαία Επίδαυρος είναι η ιστορική έδρα του δήμου Επιδαύρου και ο πληθυσμός της σύμφωνα με την απογραφή του 2011 είναι 1.618 κάτοικοι.

Ονομασία
--------

Επίδαυρος, Πίδαυρα, Παλαιά Επίδαυρος, Αρχαία Επίδαυρος σήμερα.
Η περιοχή κατοικείται χιλιάδες χρόνια. Γνωστή την έκανε το Ασκληπιείο της, το Ιερό της, με το διάσημο, για την ακουστική του - κι όχι μονον-αρχαίο θέατρο. Σύμφωνα με τον αρχαιολόγο Φαράκλα,κακώς ο όρος Επίδαυρος χρησιμοποιήθηκε για την περιοχή του Ιερού, δημιουργώντας σύγχυση. Η πόλη της Επιδαύρου απέχει 15 χλμ από το Ιερό της.

Αξιοθέατα
---------

Η Αρχαία Επίδαυρος είναι διάσπαρτη από αρχαιότητες καθώς στον χώρο του σύγχρονου χωριού βρισκόταν η πόλη της Αρχαίας Επιδαύρου.Από την αρχαία πόλη της Επιδαύρου σήμερα σώζεται το Μικρό θέατρο Επιδαύρου το οποίο βρίσκεται στην χερσόνησο *Νησί*. Το θέατρο είναι αφιερωμένο στον θεό Διόνυσο και σύμφωνα με τις επιγραφές εκτιμάται ότι κατασκευάσθηκε τον 4ο αιώνα π.Χ. Μετά από 23 αιώνες το 1971 άρχισε η ανασκαφή του ενώ ακόμη και σήμερα εκτελούνται εργασίες για την πλήρη αναστήλωσή του. 

Δίπλα από το θέατρο και στον θαλάσσιο χώρο γύρω από το Νησί βρίσκονται ερείπια της αρχαίας πόλης τα οποία η αρχαιολογική σκαπάνη δεν έχει φέρει ακόμα στο φως. Στην κορυφή της χερσονήσου και στον προαύλιο χώρου της εκκλησίας της Παναγίας (*Παναγίτσα του Νησιού* το αποκαλούν οι ντόπιοι) είναι εμφανή τα ερείπια από το κάστρο της αρχαίας πόλης. Ακριβώς απέναντι από το Μικρό Θέατρο της Αρχαίας Επιδαύρου βρίσκεται μυκηναϊκό νεκροταφείο με επτά θολωτούς τάφους ενώ σε μικρή απόσταση από αυτό, και με πρόσβαση από μονοπάτι που συνδέεται με την επαρχιακή οδό Κορίνθου-Θεάτρου, μπορεί κανείς να δει τα ερείπια του Αρχαίου Ναού της Αρτέμιδας.

Εκδηλώσεις
----------

Από το καλοκαίρι του 1998 στο Μικρό Θέατρο της Επιδαύρου πραγματοποιούνται οι εκδηλώσεις του Μουσικού Ιουλίου. Πρόκειται για περιορισμένες μουσικές εκδηλώσεις τις οποίες οργάνωνε ο Σύλλογος Φίλων της Μουσικής του Μεγάρου Μουσικής Αθηνών ενώ από το 2002 η οργάνωση των παραστάσεων πέρασε στο Ελληνικό Φεστιβάλ και παρουσιάζονται και θεατρικές παραστάσεις παράλληλα με τις παραστάσεις στο μεγάλο θέατρο της Επιδαύρου. Στο πλαίσιο του Μουσικού Ιουλίου κορυφαίες προσωπικότητες της εγχώριας και διεθνούς μουσικής σκηνής έχουν περάσει από την Μικρή Επίδαυρο. Παράλληλα με τις μουσικές παραστάσεις διοργανώνεται το Πανηγύρι του Αγροτουρισμού στο λιμάνι της Παλαιάς Επιδαύρου, μια έκθεση από προϊόντα της *Επιδαύριας Γης.*

Αθλητισμός
----------

Ο Αθλητικός Όμιλος «Ασκληπιός» Παλαιάς Επιδαύρου είναι ο αθλητικός σύλλογος της Αρχαίας Επιδαύρου. Ιδρύθηκε επίσημα το 1959 και έκτοτε έχει διαγράψει σημαντική παρουσία στα αθλητικά δρώμενα της Αργολίδας, ενώ αποτελεί από τα πιο διακεκριμένα ποδοσφαιρικά σωματεία της Αργολίδας, έχοντας παρουσία και στα εθνικά πρωταθλήματα ποδοσφαίρου. 

Έχει κατακτήσει 3 φορές το πρωτάθλημα Ε.Π.Σ. Αργολίδας (1977-78, 1982-83, 1990-91), ενώ τη σεζόν 1977-78 σημείωσε νταμπλ τίτλων, καθώς κατέκτησε για πρώτη φορά στην ιστορία του το κύπελλο Ε.Π.Σ. Αργολίδας, νικώντας στον τελικό με 1-0 τον Πανναυπλιακό.

Η πρώτη του παρουσία σε εθνικό πρωτάθλημα καταγράφεται τη σεζόν 1978-79, όποτε και συμμετείχε στην Εθνική Ερασιτεχνική κατηγορία, τότε 3η τη τάξει κατηγορία. Τη σεζόν 1983-84 αγωνίστηκε στο Εθνικό Ερασιτεχνικό πρωτάθλημα, τότε 4η τη τάξει κατηγορία, στην οποία ως Δ΄ Εθνική πλέον συμμετείχε εκ νέου τις χρονιές 1991-92, 1992-93 και 1993-94

Τα επόμενα χρόνια η αγωνιστική του παρουσία περιορίστηκε στα πρωταθλήματα της Ε.Π.Σ. Αργολίδας. Το καλοκαίρι του 2019 και ύστερα από 1 χρόνο αποχής από τα αγωνιστικά δρώμενα επέστρεψε στην αγωνιστική δράση και τα πρωταθλήματα Ε.Π.Σ. Αργολίδας.

Από τον Ασκληπιό Παλαιάς Επιδαύρου αναδείχθηκαν σημαντικοί ποδοσφαιριστές του ποδοσφαίρου της Αργολίδας, όπως ο τερματοφύλακας Κώστας Λαλιώτης μεταξύ άλλων, που αγωνίστηκε με επιτυχία στα πρωταθλήματα της Α΄ Εθνικής και Β΄ Εθνικής κατηγορίας.

Στο παρελθόν διατηρούσε και τμήμα καλαθοσφαίρισης που αγωνιζόταν στα πρωταθλήματα της Ε.Σ.Κ. Αργολίδας-Κορινθίας.

Πληθυσμός
---------

Η Αρχαία Επίδαυρος έχει καταγράψει θετική αύξηση πληθυσμού σε σχεδόν όλες τις απογραφές απο το 1879 Μόνο το 1928 και το 1971 κατέγραψε σημαντικές αρνητικές μεταβολές. 

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 1879 | 359 | —     |
| 1889 | 498 | +38.7% |
| 1896 | 555 | +11.4% |
| 1907 | 655 | +18.0% |
| 1920 | 800 | +22.1% |
| 1928 | 566 | −29.3% |
| 1940 | 761 | +34.5% |
| 1951 | 842 | +10.6% |
| 1961 | 1.071 | +27.2% |
| 1971 | 992 | −7.4% |
| 1981 | 1.344 | +35.5% |
| 1991 | 1.329 | −1.1% |
| 2001 | 1.614 | +21.4% |
| 2011 | 1.618 | +0.2% |
| Πηγή: Απογραφές Πληθυσμού ΕΛΣΤΑΤ 1879 - 2011 |

Παραπομπές
----------

1. ↑  Καταγραφή αθλητικών σωματείων, επίσημη σελίδα Φυσικής Αγωγής ΥΠΕΠΘ
2. ↑  επίσημο ιστολόγιο συλλόγου
3. ↑  *Ο ΑΣΚΛΗΠΙΟΣ ΚΥΠΕΛΛΟΥΧΟΣ ΑΡΓΟΛΙΔΟΣ*, εφ. Αθλητική Ηχώ, φύλλο Σαββάτου 4/3/1978, σελ. 5
4. ↑  *EΠΣ Αργολίδας: Επανέρχεται ο ΑΟ Ασκληπιός Επιδαύρου*, 18/8/2019, sport.argonafplia.gr
5. ↑  *ΜΕ ΟΚ ΜΑΝΤΖΟΥΡΑΚΗ ΑΠΟ ΕΠΙΔΑΥΡΟ ΣΕ ΑΙΓΑΛΕΩ Ο ΛΑΛΙΩΤΗΣ ΤΟ 1984!* ipolimas.gr

Εξωτερικοί σύνδεσμοι
--------------------

* Δήμος Επιδαύρου
* Το μικρό θέατρο Αρχαίας Επιδαύρου

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Επιδαύρου |
| --- |
|  |
| Δημοτική Ενότητα Ασκληπιείου | 
* Άγιος Ανδρέας
* Άγιος Νικόλαος
* Αδάμι
* Αναστασοπουλαίικα
* Αρκαδικό
* Ασκληπιείο Επιδαύρου
* Γιαννουλαίικα
* Γκάτζια
* Δημοσιά
* Κοκκινάδες
* Λυγουριό
* Μετόχι
* Σπηλεία
* Σταματαίικα
* Χάνι Μερκούρη
* Χουταλαίικα
 |
|  |
| Δημοτική Ενότητα Επιδαύρου | 
* Αγία Παρασκευή
* Αρχαία Επίδαυρος
* Βοθίκι
* Γαλαναίικα
* Γαλάνη (Συνεταιρισμός Αστυνομικών)
* Δήμαινα
* Εξοχή
* Επάνω Επίδαυρος
* Κολιάκι
* Κουτρουμπέικα
* Ματαράγκα
* Μονή Καλαμίου
* Μονή Ταξιαρχών
* Νέα Δήμαινα
* Νέα Επίδαυρος
* Παλαιοχώρι
* Παναγία
* Πανόραμα
* Σταυρός
* Τραχειά
 |
|  |
| 
* Έδρα: Λυγουριό - Ιστορική έδρα: Αρχαία Επίδαυρος
 |

 |